Vrydagoggend: 12 Februarie 2016 - Weather Forecasting for South Africa
Vrydagoggend: 12 Februarie 2016
​Goeie môre almal: Hallo Kenya: Fairly good cloud cover over the south-western parts, less cloud further east, The areas that will most likely see a few showers later today in the south-west and south, as indicated with green.
Tropiese storm Daya is nou afgradeer na 'n matige storm en is nou amper op sowat 30 Suid, wat beteken die water is kouer dus verswak die storm en sal waarskynlik oorgaan na 'n koue front laag binne die volgende 24 uur. Die pad van die storm word mooi aangedui, dit is maar een van die depressies wat die week wat verby is wat daar gevorm het, daar was 'n hele tros laagdrukstelsels wat een na die ander suid beweeg het en uiteindelik koue fronte oos van die land geword het. Terwyl die storms oos van Madagaskar ontwikkel het, het dit tot 'n groot mate ons reën gesteel. En was ons in die noordelike binneland (dele van Noord-Wes) gelukkig om so al om die ander dag 'n paar hittestorms te kry. Ja, daar gaan die wees wat sê, ja maar dit het amper elke aand ,,gereën'' wel my totaal vir die maand in noord PTA is sowat 15mm, ja daar is enkele plekke in JHB wat so om en by 25-30mm het vir die maand sover. Onthou net Februarie is 'n maar altyd aan die warm kant, 15mm in PTA verdamp so vinnig, so voor jy kan se ,,mes'' moet jy alweer tuin natmaak. Ja, daar was ook kolle reën in en om Lichtenburg so ook Cologne maar slegs op een plaas van wes na oos het die reën gewissel van 3mm in die weste van die plaas tot sowat 17mm in die ooste. Dit is en bly nog al die pad kolle en strepe reën.
Daar was gistermiddag/aand 'n paar mooi storms noord van PTA na Ellisras se kant toe, daar het die een weerstasie, in die dorp enkele mm gemeet terwyl die een net wes van die dorp sowat 22mm en meer gekry. Die streek wat nou regtig begin uitstaan en wat ek sou aanbeveel, is dat die hele KZN tot ramp gebied verklaar moet word, ek dink daar is seker al 'n paar streke, maar as ek na die reën kyk, moet die hele KZN as ramp gebied verklaar word, bo en behalwe die ander streke wat buiten vir een of twee groot storms, ook nou nie juis veel reën gekry het nie.
Die 2 de foto dui ek aan waar daar 'n bietjie reën kan val vanmiddag en vannag, Die geel en groen gebiede ion die noorde van die land dink ek is daar 'n redelike kans, die model dui dit ook aan. Die model dui ook kolle reën verder suid aan, ek het 'n ? in die dele gesit, daar is 'n bietjie middel vlak vog, nie heeltemal onmoontlik nie, maar ek dink nie dit kan veel meer as 0.5mm tot sowat 5mm, Stofnat miskien, beter as glad niks… Ek hoop die model is reg….
Die massa wolke wes van die Kaap is die begin van 'n bolugtrog/laag wat oor tyd tot suid van die Kaap beweeg, en alhoewel nie baie nie is daar 'n kans vir 'n paar ligte buie reën in die berge oor die naweek….Sal maar moet sien hoe dinge daar ontwikkel oor die naweek…